Nimbus viser kørende prototype frem

Det er en genopstandelse, vi har fulgt med spænding i snart fire år, og forleden skete der et kvantespring. Den sagnomspundne Nimbus el-motorcykel har nemlig bevæget sig fra skitseblokken til kørende prototype med remtræk. Den blev vist frem under selskabets årlige generalforsamling i weekenden.

Den færdige udgave af motorcyklen forventes at blive vist frem til næste år, hvor den også sættes i produktion.

Som det ses på billederne bærer den nye elektriske Nimbus tydeligt design-DNA med sin forfader. Og den er stort set identisk med de computertegninger, der tidligere er blevet vist frem. Prototypen blev bygget i april måned og ved den lejlighed sagde Nimbus:

foto: Nimbus Motorcycles)

“Der skal stadig justeres mange detaljer, men det at opleve motorcyklen i fuld størrelse, var meget bevægende. Der forestår nu mange måneders tests, produktudvikling og myndighedsgodkendelser før vi er klar med prototype nummer to i efteråret 2024.”

(foto: Nimbus Motorcycles Danmark)

De tekniske specifikationer på den kommende Nimbus el-motorcykel er endnu ikke offentliggjort, men tidligere har Nimbus Motorcycles oplyst, at den vil få en pris på mellem 180.000 og 200.000 kroner og at der sigtes efter følgende specifikationer:

Motorydelse: 55-75kW/70-100HP

Tophastighed: 150-160 km/t

Acceleration: 0-100 km/t: 4-5 sek.

Rækkevidde: 150-250 km

Ladetid: 1,5-8 timer (CCS 30 min.)

Batterikapacitet: 15kWh

Vægt: 230-250 kg

Billederne i denne artikel stammer fra et opslag på selskabets Facebook-side.

Læs mere om Nimbus:

Bliv medejer af genopstandne Nimbus (04.08.2023).

Elektrisk Nimbus får nyt design (18.08.2022).

Nu kan du købe Nimbus-folkeaktier (17.12.2020).

Nimbus-projekt beskyldes for at stjæle motorcykel-design (28.10.2020).

Nimbus genopstår med elcykel og -motorcykel (08.10.2020).

Nimbus viser kørende prototype frem